
A Feltétel Nélküli Alapjövedelem egy olyan jövedelem ami egy adott közösségen belül mindenkinek alanyi jogon jár feltétel nélkül születéstől - halálig.                                                    Ennek olyan összegűnek kell lennie amely az emberhez méltó megélhetést biztosítja.
Az Első Magyar Feltétel Nélküli Alapjövedelemért Egyesületet 2011-ben azért hoztuk létre, hogy az FNA eszméjét minél szélesebb társadalmi körben megismertessük és elősegítsük mielőbbi bevezetését.
Mi az FNA eszméjének követői az „ ember és tudás alapú, fenntartható, a környezet egyensúlyát megőrző társadalom” megteremtésében hiszünk.
Ennek érdekében lehetőségeinkhez képest mindent megragadtunk azért, hogy konferenciákat, kerekasztal beszélgetéseket rendezzünk rangos hazai és külföldi előadókkal. Fontosnak tartottuk és tartjuk, hogy ezt a számunkra ideális jövőképet minél többen reálisnak és megvalósítandónak fogadják el.
Sajnos 2011 óta a „világrend” megváltozott. A várva várt pozitív megújulás helyett a folyamatok negatívra fordultak. Ennek több oka is van,                                                                                                                                                                                                                            - 2022-ben a Covid pusztító hatása, majd az azt követő válság,                                                            - 2022- ben az orosz-ukrán háború kitörése és                                                                                      - 2025-ben Donald Trump amerikai elnök újraválasztása                                                               mind hozzájárult ahhoz, hogy az események egyre nagyobb aggodalomra adjanak okot.                  
Mi, az FNA Egyesület tagjai úgy gondoltuk, hogy ebben a megváltozott szituációban még nagyobb nyomatékossággal kell felhívni a figyelmet az általunk egyedül reális jövőnek tartott világ megtartására. Elhatároztuk, hogy ez évben is, hasonlóan az elmúlt évek programjaihoz, ismét  kerekasztal - beszélgetés –sorozatot rendezünk a Fenntarthatóság, a Klímaváltozás  és Klímaválság témájában. Ehhez szervesen kapcsolódik az FNA és a Nemnövekedés, valamint szükségszerű és elkerülhetetlen a robotizáció és a mesterséges intelligencia (MI) térhódításának felgyorsulása végett a kerekasztal témakörének is a bővítése.  
Az őszre tervezett  programsorozatunk következő kerekasztal beszélgetése:                            2025.szeptember 23. Kedd, délután 16.00 h. a PostART-ban, Budaörsön.                                                                  Várjuk a Kedves  Érdeklődőket, kövesse programunkat 
A Budaörsi Önkormányzat 2025 -re kiírt pályázatán ezekkel a témákkal sikerült olyan összeget nyernünk amely lehetővé teszi, hogy ezt az elhatározásunkat valóra váltsuk.

